ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՇԻՐԱԿԱՑԻ ՓՈՂՈՑ N 201/3 ՀԱՍՑԵԻ ԱՆՇԱՐԺ ԳՈՒՅՔԸ ՈՒՂՂԱԿԻ ՎԱՃԱՌՔԻ ՄԻՋՈՑՈՎ ՕՏԱՐԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 21-րդ կետով, և հիմք ընդունելով Գյումրի համայնքի սեփականություն հանդիսացող Շիրակացի փողոցի N 201/3 հասցեի անշարժ գույքի վարձակալ Գագիկ Մերուժանի Ադամյանի դիմումը՝ (համայնքապետարանում մուտքագրված 2017 թվականի մայիսի 26-ին N 8410 թվագրմամբ) և «Ա.Գ. Էսթեյթ» սահմանափակ պատասխանատվությամբ ընկերության կողմից 2017 թվականի մայիսի 26-ի թիվ 091 գրությամբ ներկայացված անշարժ գույքի շուկայական արժեքի վերաբերյալ գնահատման եզրակացությունը՝ (համայնքապետարանում մուտքագրված 2017 թվականի ապրիլի 10-ին N 6548 թվագրմամբ)՝ **Գյումրի համայնքի ավագանին որոշում է.**

1. Հայաստանի Հանրապետության Շիրակի մարզի Գյումրի համայնքի սեփականություն հանդիսացող (հիմք՝ անշարժ գույքի սեփականության իրավունքի գրանցման վկայական N 2467516) Շիրակացի փողոց N 201/3 հասցեի 214,07 (երկու հարյուր տասնչորս ամբողջ յոթ հարյուրերորդական) քառակուսի մետր մակերեսով անշարժ գույքը, ինչպես նաև շենքի պահպանման ու սպասարկման համար հատկացված բնակավայրերի նպատակային նշանակության հողերի հասարակական կառուցապատման գործառնական նշանակությամբ 0,125238 (զրո ամբողջ հարյուր քսանհինգ հազար երկու հարյուր երեսունութ միլիոներորդական) հեկտար մակերեսով հողամասի ընդհանուր բաժնային սեփականությունից 1362/10000 (մեկ հազար երեք հարյուր վաթսուներկու տասը հազարերորդ) մաս կազմող բաժնեմասը՝ ուղղակի վաճառքի միջոցով օտարել նշված անշարժ գույքի վարձակալ՝ քաղաքացի Գագիկ Մերուժանի Ադամյանին (բնակվող՝ քաղաք Գյումրի, Տերյան փողոց N 35):
2. Ուղղակի վաճառքի ձևով օտարվող գույքի և հողամասի վաճառքի գինը սահմանել 2.500.000 (երկու միլիոն հինգ հարյուր հազար) Հայաստանի Հանրապետության դրամ:

**Ռ. ՍԱՆՈՅԱՆ**

**Ռ. ԱՍԱՏՐՅԱՆ**

**Ա. ՎԱՐՈՍՅԱՆ**

**Ա. ՀԱԿՈԲՅԱՆ**

**Հ. ԳԱՍՊԱՐՅԱՆ**

Կատարող՝ Ա.Հակոբյան

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՇԻՐԱԿԱՑԻ ՓՈՂՈՑ N 201/3 ՀԱՍՑԵԻ ԱՆՇԱՐԺ ԳՈՒՅՔԸ ՈՒՂՂԱԿԻ ՎԱՃԱՌՔԻ ՄԻՋՈՑՈՎ ՕՏԱՐԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ**

Շիրակացի փողոց N 201/3 հասցեի շինությունը վարձակալության է տրամադրված քաղաքացի Գագիկ Մերուժանի Ադամյանին: Շինությունը գտնվում է տեխնիկական անբավարար վիճակում և վերակառուցման համար պահանջվում է ֆինանսական ներդրումներ, որը համայնքի բյուջեով նախատեսված չէ:

Վարձակալը պատրաստակամություն է հայտնել կատարել ֆինանսական ներդրումներ, պայմանով, որպեսզի գույքը օտարվի իրեն:

Նկատի ունենալով վերոգրյալը, ընդունելի է համարվում առաջարկությունը և նպատակահարմար է շինությունը օտարել ուղիղ վաճառքի միջոցով՝ այն հետագա քայքայումից փրկելու և ըստ նպատակային նշանակության օգտագործման անհրաժեշտությունից ելնելով:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՇԻՐԱԿԱՑԻ ՓՈՂՈՑ N 201/3 ՀԱՍՑԵԻ ԱՆՇԱՐԺ ԳՈՒՅՔԸ ՈՒՂՂԱԿԻ ՎԱՃԱՌՔԻ ՄԻՋՈՑՈՎ ՕՏԱՐԵԼՈՒ ՄԱՍԻՆ» ՈՐՈՇՄԱՆ ԸՆԴՈՐՆՄԱՆ ԿԱՊԱԿՑՈՒԹՅԱՄԲ ԳՅՈՒՄՐԻ ՀԱՄԱՅՆՔԻ 2017 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅԱՆ ՄԱՍԻՆ**

Գյումրի համայնքի ավագանու «Հայաստանի Հանրապետության Շիրակի մարզի Գյումրի համայնքի սեփականություն հանդիսացող Շիրակացի փողոց N 201/3 հասցեի անշար գույքը ուղղակի վաճառքի միջոցով օտարելու մասին» որոշման ընդունմամբ Գյումրի համայնքի 2017 թվականի բյուջեում էական փոփոխություններ՝ ավելացումներ կամ նվազեցումներ չեն նախատեսվում: