ՆԱԽԱԳԻԾ

**ԳՅՈՒՄՐՈՒ «ԵՐԻՏԱՍԱՐԴԱԿԱՆ ՆԱԽԱՁԵՌՆՈՒԹՅՈՒՆՆԵՐԻ ԿԵՆՏՐՈՆ» ՀԱՍԱՐԱԿԱԿԱՆ ԿԱԶՄԱԿԵՐՊՈՒԹՅԱՆԸ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ՏԱՐԱԾՔ ՏՐԱՄԱԴՐԵԼՈՒ ՄԱՍԻՆ**

Գյումրի համայնքի սեփականություն հանդիսացող Վազգեն Սարգսյան փողոցի N 20 հասցեի անշարժ գույքը (այսուհետ՝ շինություն) անհատույց օգտագործման է տրամադրված «Լիլիթ» համայնքային ոչ առևտրային կազմակերպությանը:

Նկատի ունենալով, որ շինության մի մասը չի օգտագործվում, ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 21-րդ կետով, հիմք ընդունելով «Լիլիթ» համայնքային ոչ առևտրային կազմակերպության տնօրենի և «Երիտասարդական նախաձեռնությունների կենտրոն» հասարակական կազմակերպության տնօրենի գրությունները (համայնքապետարանում մուտքագրված համապատասխանաբար 2017 թվականի հոկտեմբերի 19-ին N 14221 և 2017 թվականի հոկտեմբերի 04-ին N 13638 թվագրություններով)՝ **Գյումրի** **համայնքի ավագանին որոշում է.**

1. «Լիլիթ» համայնքային ոչ առևտրային կազմակերպությանը անհատույց օգտագործման իրավունքով տրամադրված Գյումրի համայնքի սեփականություն հանդիսացող Վազգեն Սարգսյան փողոցի N 20 հասցեում գտնվող շինության (անշարժ գույքի նկատմամբ իրավունքների պետական գրանցման վկայական՝ 08122016-08-0054) վկայականում նշված 08-001-0341-0063-001 կադաստրային ծածկագրի 1040.6 (մեկ հազար քառասուն ամբողջ վեց տասնորդական) քառակուսի մետր մակերեսով շինությունից առանձնացնել 99,57 (ինսունինն ամբողջ հիսունյոթ հարյուրերորդական) քառակուսի մետր մակերեսով տարածք և այն հետ վերցնել «Լիլիթ» համայնքային ոչ առևտրային կազմակերպությունից:
2. Սույն որոշման 1-ին կետում նշված 99,57 (ինսունինն ամբողջ հիսունյոթ հարյուրերորդական) քառակուսի մետր մակերեսով տարածքը 10 (տասը) տարի ժամկետով անհատույց օգտագործման տրամադրել «Երիտասարդական նախաձեռնությունների կենտրոն» հասարակական կազմակերպությանը՝ տարածքի վերակառուցման և երիտասարդական կենտրոն ստեղծելու նպատակով:
3. «Լիլիթ» համայնքային ոչ առևտրային կազմակերպության հետ կնքված՝ գույքը անհատույց օգտագործման տրամադրելու մասին պայմանագրում կատարել համապատասխան փոփոխություններ և «Երիտասարդական նախաձեռնությունների կենտրոն» հասարակական կազմակերպության հետ կնքել տարածքի անհատույց օգտագործման պայմանագիր՝ 10 տարի ժամկետով:

**Ս.ԲԱԼԱՍԱՆՅԱՆ**

**Ռ. ԱՍԱՏՐՅԱՆ**

**Ա.ՎԱՐՈՍՅԱՆ**

**Ա. ՀԱԿՈԲՅԱՆ**

**Հ. ԳԱՍՊԱՐՅԱՆ**

Կատարող՝ Ա.Հակոբյան

**ՀԻՄՆԱՎՈՐՈՒՄ**

**« ԳՅՈՒՄՐՈՒ «ԵՐԻՏԱՍԱՐԴԱԿԱՆ ՆԱԽԱՁԵՌՆՈՒԹՅՈՒՆՆԵՐԻ ԿԵՆՏՐՈՆ» ՀԱՍԱՐԱԿԱԿԱՆ ԿԱԶՄԱԿԵՐՊՈՒԹՅԱՆԸ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ՏԱՐԱԾՔ ՏՐԱՄԱԴՐԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ**

Որոշման ընդունումը պայմանավորված է նրանով, որ «Լիլիթ» համայնքային ոչ առևտրային կազմակերպությունը հրաժարվել է իր կողմից անհատույց օգտագործման տրամադրված անշարժ գույքի մի մասից, քանի որ այն ընկերության կողմից չի օգտագործվում: Շինությունը գտնվում է տեխնիկական անբավարար վիճակում և վերակառուցման համար պահանջվում է ֆինանսական ներդրումներ, որը համայնքի բյուջեով նախատեսված չէ: Միաժամանակ «Երիտասարդական նախաձեռնությունների կենտրոն» հասարակական կազմակերպությունը դիմել է քաղաքում երիտասարդական ծրագրեր իրականացնելու նպատակով տարածք հատկացնելու խնդրանքով, կատարելով ֆինանսական ներդրումներ:

Որոշման ընդունումը նպատակ է հետապնդում բարձրացնել Գյումրիում, երիտասարդների քաղաքացիական ակտիվությունն ու բարեկեցությունը՝ երիտասարդական աշխատանքի և երիտասարդների մասնակցության նորարական մոտեցումների կիրառման միջոցով:

**ՏԵՂԵԿԱՆՔ**

**« ԳՅՈՒՄՐՈՒ «ԵՐԻՏԱՍԱՐԴԱԿԱՆ ՆԱԽԱՁԵՌՆՈՒԹՅՈՒՆՆԵՐԻ ԿԵՆՏՐՈՆ» ՀԱՍԱՐԱԿԱԿԱՆ ԿԱԶՄԱԿԵՐՊՈՒԹՅԱՆԸ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ՏԱՐԱԾՔ ՏՐԱՄԱԴՐԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԳՅՈՒՄՐԻ ՀԱՄԱՅՆՔԻ 2017 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅԱՆ ՄԱՍԻՆ**

«Գյումրու «Երիտասարդական նախաձեռնությունների կենտրոն» հասարակական կազմակերպությանը անհատույց օգտագործման իրավունքով տարածք տրամադրելու մասին» որոշման ընդունմամբ Գյումրի համայնքի 2017 թվականի բյուջեում էական փոփոխություններ՝ ավելացումներ կամ նվազեցումներ չեն նախատեսվում: